สถาบันวิจัยประชากรและสังคม มหาวิทยาลัยมหิดล

๙๙๙ ถนนพุทธมณฑลสาย ๔ ตำบลศาลายา

อำเภอพุทธมณฑล จังหวัดนครปฐม ๗๓๑๗๐

โทรศัพท์ ๐๒ ๔๔๑ ๐๒๐๑-๔ โทรสาร ๐๒ ๔๔๑ ๙๓๓๓

ที่ อว ๗๘.๑๙๑/๔๖๖

วันที่ ๙ ธันวาคม ๒๕๖๔

เรื่อง ขออนุญาตแจ้งการเดินทางกลับจากต่างประเทศของนางสาวรุ่งรัตน์ พละไกร

เรียน นายแพทย์สาธารณสุขจังหวัดอุบลราชธานี

สิ่งที่ส่งมาด้วย ๑. หนังสือยืนยันเข้าประเทศ (Certificate of entry) ๒. แบบ ต. ๘ ๓. เอกสารการเดินทางเครื่องบิน ๔. ผลตรวจโควิด-19 ก่อนขึ้นเครื่อง ๕. เอกสารการจองสถานที่กักตัว ๖. ผลตรวจโควิด-19 หลังกักตัวครบ ๗. แบบรายงานการได้รับวัคซีน 2 เข็ม

ด้วย สถาบันวิจัยประชากรและสังคม มหาวิทยาลัยมหิดล ดำเนินโครงการวิเคราะห์ต้นทุน-ประสิทธิผลนโยบายส่งเสริมสุขภาพเพื่อป้องกันโรคไม่ติดต่อเรื้อรังด้วยโปรแกรม OneHealth Tool ร่วมกับ Institute for Mental Health Policy Research, Centre for Addiction and Mental Health (CAMH), Canada สนับสนุนโดยสำนักงานกองทุนสนับสนุนการสร้างเสริมสุขภาพ (สสส.) เพื่อวิเคราะห์ และค้นหาความคุ้มค่าของต้นทุน-ประสิทธิผลของนโยบายส่งเสริมสุขภาพในประเด็นเกี่ยวกับปัจจัยเสี่ยงที่มีผลต่อโรคไม่ติดต่อเรื้อรัง โดยมีนักศึกษาปริญญาเอกหลักสูตรวิจัยประชากรและสังคมได้แก่ 1. นางสาวรุ่งรัตน์ พละไกร ซึ่งการเรียนรู้นี้เป็นส่วนหนึ่งของการทำดุษฎีนิพนธ์ของนักศึกษา โดยทางโครงการฯ มีความเห็นชอบให้นักศึกษาเดินทางไปสถาบัน Institute for Mental Health Policy Research, Centre for Addiction and Mental Health (CAMH), Canada เพื่อเรียนรู้การวิเคราะห์ แปลผลข้อมูล และพัฒนาบทความวิชาการเพื่อเผยแพร่ในระดับนานาชาติ ร่วมกับผู้เชี่ยวชาญที่สถาบัน CAMH ประเทศแคนาดา

การนี้ โครงการวิเคราะห์ต้นทุน-ประสิทธิผลนโยบายส่งเสริมสุขภาพเพื่อป้องกันโรคไม่ติดต่อเรื้อรังด้วยโปรแกรม OneHealth Tool สถาบันวิจัยประชากรและสังคม มหาวิทยาลัยมหิดล จึงใคร่แจ้งการเดินทางกลับของ นางสาวรุ่งรัตน์ พละไกร นักศึกษาปริญญาเอก หลักสูตรวิจัยประชากรและสังคม ซึ่งเป็นข้าราชการในหน่วยงานสำนักงานสาธารณสุขจังหวัดอุบลราชธานี และอยู่ในช่วงระหว่างลาศึกษาต่อ ได้เดินทางกลับประเทศไทยเป็นที่เรียบร้อยแล้ว โดยมีเอกสารรายละเอียดการขออนุญาตเข้าประเทศไทยตามระเบียบว่าด้วยเรื่องการเดินทางเข้าประเทศในช่วงโควิด-19 ตามเอกสารแนบท้าย

จึงเรียนมาเพื่อโปรดพิจารณา หวังเป็นอย่างยิ่งว่าจะได้รับการอนุญาตจากท่าน จักเป็นพระคุณยิ่ง

ขอแสดงความนับถือ

(ผู้ช่วยศาสตราจารย์ ดร.ปิยวัฒน์ เกตุวงศา)

หัวหน้าโครงการฯ

สถาบันวิจัยประชากรและสังคม มหาวิทยาลัยมหิดล

**งานวิจัย :** น.ส. ชุติมา อยู่สมบูรณ์ **มือถือ :** ๐๘๑-๖๔๑-๓๖๒๘ (ชุติมา)

**โทรศัพท์ :** ๐๒-๔๔๑-๐๒๐๑-๔ ต่อ ๕๒๕ **โทรสาร :** ๐๒-๔๔๑-๙๓๓๓

**e-Mail: rung.palakai@gmail.com, pupe1596@gmail.com**